
МОТО ШКОЛЕ

„У школи ме мудрост чека, да израстем у човека“, 

Снежана Црногорчевић

1. ЗАКОНСКИ ОКВИР
Школски развојни план за период од 1.септембра 2026. до 1.септембра 2030.године донет је на основу :

· Закон о основама система образовања и васпитања („Сл.гласник РС“ бр.88/17 , 27/18-други закон,10/2019 , 6/2020 ,129/2021 , 92/2023 и 19/25)

· Закон о основном образовању и васпитању (“Сл. гласник Републике Србије” бр. 55/2013; 101/17,10/19 и 27/18-др.закон и 129/2021, 92/2023,19/25)

· Извештаја о спољашњем вредновању квалитета рада установе (дел.бр.29/1 од 2.4.2014. године);

  Других питања од значаја за развој установе.
2. ЛИЧНА КАРТА ШКОЛЕ
	Назив школе
	Основна школа“АЛЕКСА ШАНТИЋ“

	Место 
	АЛЕКСА ШАНТИЋ

	Адреса 
	VIII војвођанске бригаде бб

	Општина/округ
	Сомбор/Западнобачки округ

	Телефон 
	025/5838 120

	Факс 
	025/5838255

	E-mail
	osaleksasantic@yahoo.com
ossantic@open.telekom.rs 

	Веб страница
	osasantic.edu.rs  



2.1. Историјат школе
                                             Село Алекса Шантић је најмлађе село у сомборској општини.
                     Основали су га 1923. године и дали му име српски добровољци из Првог светског рата. 


Школа је добила име као и село Алекса Шантић будући да је већина досељеника из Мостара и околине, родног краја великог песника.

                    Становници овога краја имали су основну школу прво на салашу Ђурике Вајнера, иза железничке станице, а потом у каштелу Мартона Хорвата, где је учитељевао Јожеф Тренка. У истој учионици су се налазили ђаци свих шест разреда, њих 28-30. Деца су до 1924. године школу похађала на Шари у дворцу барона Рихарда Хамерштајна и када је њен власник 1919. године постао Лазар Бешлић. Тaмо су учитељевали Марија Неочић и Захарије Анђелић. Настава за двадесетак ђака у четири разреда основне школе одржавана је на српском језику. Прва учионица са станом за учитеље изграђена је у селу већ 1924. године. Захарије Анђелић је са Шаре наставу продужио и у Алекса Шантићу.         

Школа је осамостаљена 1947. године, што је заслуга Блажа Раљевића и Тоше Игњатова, секретара Месног народноослободилачког одбора. Од 1955. године школа је осмогодишња. Пре тога школа је дограђена 1930. године са још једним станом.

         Настава у истуреним одељењима шантићке школе на „Северу” и „9. мају” трајала је до 1971. године. Свако одељење имало је од 35 до 40 ђака. 

Камен темељац нове школе „Алекса Шантић” постављен је у лето 1973.  

             Изградња је приведена крају 1976. године, а 23. октобра одржана је свечана приредба поводом отварања нове школе. 

               Школска зграда и данас задовољава савремене захтеве образовања и васпитања ученика. Данас школа броји 80 ђака којима наставу држи 19 наставника и професора.

              У оквиру васпитно-образовног рада сви они ангажовани су, одговорно и хумано, да наставни процес одрже на одговарајућем нивоу. 

              Школа сваке године улаже изузетне напоре да обезбеди стручни кадар и сачува постојећи да би осигурали што бољи квалитет наставе.

              Значајна активност школе остварује се кроз културну јавну делатнст у сарадњи са друштвеном средином, обележавањем школских и државних празника ангажовањем свих ученика према способностима и интересовањима.

             Дан школе прослављамо 27. маја, на дан рођења нашег великог песника Алексе Шантића. Том приликом организујемо јавне приредбе, спортске манифестације, радне акције и излете.

            Од када је име Светог Саве враћено у српске школе, у нашој школи прослава овог празника заузима централно место међу осталим манифестацијама. Тог дана је наша школа најсвечанија а ученици и наставници достојни домаћини целом селу. Уз свечану академију и ломљење славског колача, ученици активно и креативно обележавају име и дело најумнијег српског сина.

             Сваке године у школи прослављамо годишњицу КУД-а  «Невен» чији су чланови наши ученици и «Дечију недељу» која је неизоставно највеселији и најшаренији празник у току школске године. Издвајамо и дружење са бакама и декама које сваке године ђаци нижих одељења организују уз помоћ својих учитељица.Често организујемо изложбе фотографија, дечијих радова, позоришне представе у школи, изложбе слика.
               Од самог почетка школа негује пријатељске везе са другим школама наше општине организујући дружења ученика. Посебно бисмо истакли дугогидишњу сарадњу са ОШ «Рајко Жинзифов» из Долно Оризарија, Македонија.

               Ученици ове школе истакли су се на свим пољима такмичећи се у мноштву дисциплина од математике и физике, српског језика, музике и спортских дисциплина. Ту су прва места наших ученика и значајни резултати на општинским, окружним и републичком такмичењима из физике, српског језика, биологије, историје, у одбојци, кошарци, атлетици и шаху. 

              У конкуренцији 350 васпитно-образовних организација у акцији естетско-хигијенског уређења, школа је била најбоља у АП Војводини 1981. године. 

             У оквиру општинског вредновања рада, школа је заузела прво место у сомборској општини 1987./88. године. Исте године школа добија највеће признање за рад Пионирског одреда, бронзану статуу «Курир Јовица».

Основна школа «Алекса Шантић» је од оснивања, не само образовно-васпитна институција, већ и носилац културних, спортских и других активности у селу.  

             Све важније културне и верске манифестације у селу ученици пропрате пригодним програмом и ангажовањем.

3.РЕСУРСИ
3.1.Наставни и ваннаставни кадар
Од 29 запослених радника школе, у директној настави ради  19 радника. Од укупно 19 наставника, 17 је са високом школском спремом и  2 са вишом стручном спремом. Школа има једног директора, једног стручног сарадника (психолога) са половином радног времена, секретара и шефа рачуноводстава са пуним радним временом,  2 библотекара са 25% радног времена, једног домара, сервирку и 4 спремачице. Настава је стручно заступљена из свих предмета, осим из математике, физике и технике и технологије. Стручни сарадник,  библиотекар,  ангажован је и у настави, на предмету руски језик односно српски језик.  Сервирка један део посла обавља на наведеном послу, а други део је спремачица. 
	Врста посла и степен стручне спреме
	ОШ
	III
	IV
	VI
	VII
	VII-1

	Директор школе
	
	
	
	
	1
	


	Школски психолог
	
	
	
	
	1
	

	Библотекар
	
	
	
	
	2
	

	Учитељи 
	
	
	
	1
	4
	

	Предметни наставници
	
	
	
	1
	13
	

	Секретар 
	
	
	
	
	1
	

	Шеф рачуноводстава 
	
	
	1
	
	
	

	Сервирка 
	
	
	1
	
	
	

	Спремачице 
	1
	1
	2
	
	
	

	Домар-ложач
	
	1
	
	
	
	

	Свега 
	1
	2
	4
	2
	22
	


Запослени се континуирано усавршавају путем акредитованих семинара и обука, пратећи приоритетне области наведене од стране Министарства просвете и науке, а у складу са потребама и финансијским могућностима школе.Запослени се такође усавршавају и на нивоу установе, а у складу са Планом стручног усавршавања на нивоу установе.

У периоду од јула  2021. године до септембра 2026. године (петогодишњи циклус стручног усавршавања) већина наших запослених  прошли су следеће акредитоване семинаре и обуке:

· Модели комуникације у интернет окружењу 
· Ефикасно вођење педагошке документације

· Дигитални угледни час 

· Није лако оценити 

· Електронски портфолио наставника и ученика 

· Школа без дискриминације 

· Имплементација софтвера за праћење физичког развоја и развоја моторичких способности ученика у основним и средњим школама 

· Школа заједништва 

· Самовредновање школе

· Други семинари и стручни скупови,трибине и вебинари  уско везани  за предметне наставнике и стручне сараднике и општа питања наставе попут Завршног испита и сл.
Поред свега наведеног, на нивоу   школе  последњих се година организују мини пројекти-тематске корелације у којима учествују скоро сви наставници (нпр.тема „Породичне вредности“, „Алекса Шантић“), литерарни конкурси, као и пројекти са другим школама и невладиним организацијама. „Школа је укључена и у реализацију пројекта од стране Министарства просвете као што је „Обогаћени једносменски рад“,  „Трговина људима“, „Сигурно и безбедно кроз детињство“, „Професионална оријентација на прелазу у средњу школу“ и др
3.2. Ученици
На почетку школске 2026/2027.године у нашу школу је уписано 73 ученика. 
Настава се реализује у једној смени, на српском језику у осам одељења од првог до осмог разреда. 
У наредној табели дат је тренутни преглед ученика по одељењима и полу.
                                                           Бројно стање ученика 
	Разред
	Ж
	М
	Број ученика
	Одељењски старешина
	Разред
	Ж
	М
	Број ученика
	Одељењски старешина

	1/1
	2
	3
	5
	Драгана Ђурић
	5/1
	5
	3
	8
	Горан Хајдин

	2/1
	5
	7
	12
	Татјана Мандић
	6/1
	6
	7
	13
	Немања Симић

	3/1
	4
	4
	8
	Марина Чернуш Вуковић
	7/1
	4
	4
	8
	Горан Стричевић

	4/1
	5
	4
	9
	Драгана Павић
	8/1
	5
	5
	10
	Марија Стакић

	УКУПНО
	16
	18
	34
	
	УКУПНО
	20
	19
	39
	

	
	УКУПНО УЧЕНИКА: 73
	


Ученици учествују на такмичењима у организацији Министарства просвете из већине предмета, иако се број ученика сваке године смањује  на нивоу школе. У последње две године запажене резултате остварили су ученици на такмичењу из рецитовања,историје математике,српског језике, руског језика, енглеског језика и др. 
Школа прати успехе наших ученика, а најуспешније похваљује и награђује пригодним наградама. 

3.3.Просторни капацитети школе
Школа захвата 2450 m2 наткривеног простора. Површина школског дворишта износи 7550 m2 које је изузетно лепо уређено и састоји се од разноврсне дендофлоре и травнатих површина те чини изузетно леп амбијент у ком се школа налази. 

У школи постоји пет кабинета и седам специјализованих учионица, 6 припремних просторија, фискултурна сала, библиотека,  зборница, канцеларије за директора, психолога и секретара, портирница,  радионица, архива, школска кухиња са трпезаријом, огромни хол у коме се одвијају културне и јавне делетности школе и локалне заједнице ,летњу учионицу и остале пратеће просторије.

Школски простор омогућава да се настава у свим одељењима  (четири нижа и четири виша) организује у преподневној смени. Настава почиње у 9 сати ујутро, а завршава се зависно од фонда часова, најкасније у 14 часова и 15 минута. У поподневној смени одржавају се активности у оквиру Обогаћног једносменског рада, допунска и додатна настава и секције. 
Од опреме школа поседује : двадесетак исправних рачунара и два лаптопа ( десет рачунара добијених у оквиру пројекта „Дигитална учионица“) прикључених на интернет, осам штампача, два апарата за копирање, један телевизор, осам ДВД плејера, четири радио-ЦД плејера, видео пројектор, дигиталну камеру. Школа има комплетно озвучење,  делимичан видео надзор и алармни систем.Школа је набавила и интерактивнe таблe. 
3.4.Финансирање школе
Школа се финансира делом из Буџета Републике Србије ( лични доходак запослених ), а делом из Локалне самоуправе (материјални трошкови). 
3.5.Ресурси средине
 Наша школа се налази на путу Сомбор – Суботица ,у близини некадашњег  Спортско- рекреативног центра, окружена парком. Парк захвата три хектара лепо уређеног простора са разноврсном вегетацијом. Школа као установа од посебног значаја успоставља сарадњу са свим субјектима из друштвене средине који имају интересе за њен рад. Наша школа сарађује са другим школама из околине(Светозар Милетић,Бачки Брег, Бајмок, Чонопља, друге сомборске школе), установама из области културе,здравства,спорта и образовања, са месном заједницом, друштвеним и приватним предузећима. 
На нивоу села школа сарађује са одељењем Градске библиотеке «Карло Бјелицки»Сомбор и Предшколском установом“Вера Гуцуња“, које се од пре неколико година налазе у просторијама школе, Удружењем потомака солунских добровољаца «Краљ Петар I», амбулантом, Месном заједницом, ДОО“АГРИСЕР“ и осталим малим приватним предузећима. 

На локалу школа остварује  сарадњу са Школском управом, Скупштином општине Сомбор, Црвеним Крстом Сомбор, Културним центром“Лаза Костић“ Сомбор, ПУ Сомбор, Центром за социјални рад,Позориштем у Сомбору, Музејем и другима. 

Сарадња са неким од наведених институција је веома добра и успешна.Међутим,због позиције школе,малог броја ђака и слабог интереса наведених институција школа често уме да буде запостављена односно да се сарадња одвија само у случајевима када друга страна има интерес. 
4. МИСИЈА



5.  ВИЗИЈА

6. АНАЛИЗА СТАЊА 
Развојни правац школе утврђен је на основу новог циклуса самовредновања, анализе постигнућа ученика, расположивих ресурса и налаза/препорука спољашњег вредновања (26.2.2014. ) који су већ наведени у претходном Развојном плану. Посебно је значајно да се слабости које су раније уочене у настави, индивидуализацији, формативном оцењивању, професионалном учењу и систематичности управљања ресурсима и даље посматрају као развојни изазови, али уз уважавање чињенице да је новим самовредновањем постигнут напредак у више области.

У наредним редовима приказани су резултати самовредновања рада установе у оквиру свих 6 области,извештај спољашњих евалуатора и SWOT анализа. 
Резултати новог самовредновања

	Област
	Оцена
	Тумачење

	1. Планирање, програмирање и извештавање
	3,21
	Добра основа за даље унапређивање

	2. Настава и учење
	2,88
	Приоритетна област за унапређивање

	3. Образовна постигнућа ученика
	3,50
	Област са високим нивоом остварености

	4. Подршка ученицима
	3,67
	Јака страна школе

	5. Етос
	3,38
	Добар ниво остварености, уз простор за унапређивање

	6. Организација рада школе, управљање људским и материјалним ресурсима
	3,20
	Добра основа, потребно систематичније управљање и коришћење ресурса


Кључне снаге

· подршка ученицима као јасно препозната јака страна школе;

· добар ниво образовних постигнућа ученика;

· стручан и мотивисан кадар и спремност за стручно усавршавање;

· позитивна радна атмосфера и развијен етос школе;

· добра материјално-техничка опремљеност и просторни услови;

· искуство у пројектима, ваннаставним активностима и сарадњи са локалном средином.

Кључне потребе за унапређивањем

· већа активност, самосталност и учешће ученика у настави;

· доследнија диференцијација и индивидуализација образовно-васпитног рада;

· систематичније формативно оцењивање, повратна информација и ученичка самоевалуација;

· квалитетније оперативно планирање, праћење реализације и анализа ефеката;

· јачање хоризонталног учења и примене знања стечених стручним усавршавањем;

· очување високих постигнућа и повећање броја ученика са високим постигнућима;

· даље развијање сарадње са родитељима и локалном заједницом;

· систематичније коришћење људских, материјалних и спољних ресурса.
Извештај о спољашњем вредновању квалитета рада школе
Спољашње вредновање рада школе обављено је 26.2.2014. године.
Школа је остварила седам кључних стандарда (1.4., 2.4.,2.6.,3.2.,4.1.,5.3.,5.5.),од којих су четири истакнута и представљају основ да се школа процени као задовољавајућа. Неостварена су 3 кључна стандарда:

2.3. Наставник прилагођава рад на часу образовно-васпитним потребама ученика
6.4. У школи функционише систем за праћење и вредновање квалитета рада
7.2. Људски ресурси су у функцији квалитета рада школе
Од додатних стандарда школа је остварила 3 стандарда (2.1.,2.2.,2.7.), док су неостварени стандарди:

2.5. Наставник ефикасно управља процесом учења на часу
3.1. Успех ученика показује да су остварени образовни стандарди
Од пет изабраних стандарда школа је остварила све (1.3.,4.2.,5.2.,6.3.,7.1.) .

Из корпуса преосталих стандарда школа није остварила стандарде:

1.2. Елементи школског програма и годишњег плана рада школе међусобно су усклађени
4.3. У школи функционише систем подршке деци из осетљивих група
6.1. Планирање и програмирање у школи међусобно су усклађени
Од петнаест стандарда који су били кључни за вредновање школе остварено је дванаеста. 

У школи је уочено више јаких него слабих страна и општи квалитет школе је процењен као задовољавајући (3). 
По добијању Извештаја  школа је сачинила План за унапређење квалитета рада  у областима дефинисаним стандардима. 

Активности планиране овим Планом делимично су остварене и недостаци отклоњени, што се најбоље види у претходно изнетом Извештају о самовредновању. Задатак свих актера школског живота  јесте да се настави на континуираном унапређењу рада и остваривању планираних циљева. 

СНАГЕ И СЛАБОСТИ

· SWOT АНАЛИЗА
	Снаге 
	Слабости

	Стручан и мотивисан кадар
	Недовољна активност ученика у делу наставе

	Добра подршка ученицима
	Недоследна диференцијација и индивидуализација

	Добра образовна постигнућа
	Недовољно систематично формативно оцењивање

	Позитиван етос и радна атмосфера
	Неуједначена примена знања са стручног усавршавања

	Добри просторни и технички ресурси
	Потреба за систематичнијим праћењем ресурса и ефеката

	Искуство у пројектима и сарадњи
	Недовољно систематично хоризонтално учење и умрежавање


	Шансе
	Претње

	Пројекти, дигитални ресурси и умрежавање школа
	Смањење броја ученика

	Сарадња са локалном заједницом и установама
	Одлив становништва

	Стручно усавршавање и размена добре праксе
	Ограничена материјална средства

	Укључивање родитеља и спољних партнера
	Променљиви кадровски и организациони услови


 7.  УТВРЂИВАЊЕ ПОТРЕБА

На основу анализе снага,позитивних страна, Извештаја о реализацији претходног Развојног плана школе,реализацији предвиђених активности планираних Планом за унапређење квалитета рада установе насталим након спољашњег вредновања,консултација у оквиру Актива за развојно планирање, Тима за квалитет, анализа са седница Одељенских и Наставничког већа и утврђених слабости који успоравају унапређење и квалитет рада,  као потребе школе издвајају се следеће ставке: 
· унапређивање квалитета наставе и учења;

· унапређивање диференцијације и индивидуализације образовно-васпитног рада;

· унапређивање формативног оцењивања и активног учешћа ученика у вредновању;

· унапређивање планирања, професионалног развоја и хоризонталног учења;

· одржавање и унапређивање образовних постигнућа ученика;

· даље развијање подршке ученицима, сарадње са родитељима и позитивног етоса;

· ефикасније коришћење људских, материјалних и спољних ресурса школе.

8. УТВРЂИВАЊЕ ПРИОРИТЕТА
Утврђивање приоритета засновано је и на чињеници да је основна делатност школе образовање и васпитање деце/ученика. Вођени нашом мисијом и визијом, која ставља ученика у позицију сарадника и активног учесника школског живота и рада уопште, евидентно следи да свака област мора бити добро развијена уколико желимо да визија постане реалност. Узимајући добре и лошије стране функционисања школе следи да су приоритети школе отклањање уочених недостатака у свих шест области. На основу свега наведеног Актив за развојно планирање донео је одлуку да приоритете базирамо по областима-стандардима квалитета који ће бити разрађени акционим планом. Приоритети су одређени према резултатима новог самовредновања, при чему је највећи развојни значај дат области „Настава и учење“, а затим областима које обезбеђују одрживост квалитета – планирању, професионалном развоју, образовним постигнућима, подршци ученицима, етосу и управљању ресурсима. Приоритети су међусобно повезани и чине јединствен развојни оквир школе.
	Приоритет број
	Образложење

	1.
	Квалитет наставе и учења и активна улога ученика.

	2.
	Диференцијација и индивидуализација наставе.

	3.
	Формативно оцењивање и ученичка самоевалуација.

	4.
	Планирање, професионални развој и хоризонтално учење.

	5.
	Образовна постигнућа и подршка ученицима.

	6.
	Сарадња са родитељима, безбедност, инклузија и позитиван етос.

	7.
	Управљање људским и материјалним ресурсима и сарадња са окружењем.


  9. ДЕФИНИСАЊЕ РАЗВОЈНИХ ЦИЉЕВА, ЗАДАТАКА И АКТИВНОСТИ
Приоритетна област: 1. Настава и учење

Развојни циљ: Унапређивање квалитета наставе и учења кроз активније учешће ученика

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Активна улога ученика
	Дефинисати циљеве/исходе са ученицима; примењивати активне методе, групни, партнерски и тимски рад.
	Наставници, стручна већа
	Континуирано 2026–2030.
	У већини посматраних часова ученици активно учествују и знају циљ часа.
	Увид у припреме; протоколи посете часовима; анкета ученика.
	Директор, психолог, Тим за квалитет
	Полугодишње

	Истраживачки и пројектни рад
	Повећати број проблемских, истраживачких и пројектних задатака и ученичких презентација.
	Наставници
	Током сваке школске године
	Реализоване најмање две активности по наставнику годишње.
	Портфолио; ученички радови; извештаји; анкете.
	Стручна већа, Тим за квалитет
	На крају школске године


Приоритетна област: 2. Настава и учење

Развојни циљ: Унапређивање диференцијације и индивидуализације

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Прилагођавање наставе
	Планирати задатке различитог нивоа сложености, темпо и начин рада према потребама ученика.
	Наставници, стручна већа
	Континуирано
	У припремама и на часовима видљива диференцијација.
	Увид у припреме; протокол посете часу; ученички радови.
	Директор, психолог, Тим за квалитет
	Полугодишње

	Праћење ефеката подршке
	Повезати допунску, додатну наставу и индивидуализацију са анализом постигнућа.
	Наставници, психолог
	Квартално
	Напредак ученика се прати и на основу њега мењају мере.
	Анализе успеха; планови; извештаји; педагошка документација.
	Стручна већа, психолог
	Квартално


Приоритетна област: 3. Настава и учење

Развојни циљ: Унапређивање формативног оцењивања и ученичке самоевалуације
	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Формативна повратна информација
	Уједначити примену критеријума и редовно давати ученицима повратну информацију и смернице за напредовање.
	Наставници, стручна већа
	Континуирано
	Ученици знају шта су постигли и шта треба да унапреде.
	Увид у педагошку документацију; ученички радови; анкете.
	Директор, психолог, Тим за квалитет
	Полугодишње

	Самоевалуација ученика
	Користити листе самоевалуације, портфолио, рефлексију и вршњачко вредновање.
	Наставници
	Континуирано
	Ученици редовно процењују сопствени напредак.
	Листе самоевалуације; портфолио; анкете.
	Психолог, Тим за квалитет
	Полугодишње


Приоритетна област: 4. Планирање, праћење и професионални развој

Развојни циљ: Унапређивање планирања, праћења и професионалних компетенција
	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Праћење реализације планова
	Квартално анализирати реализацију планова и предузимати корективне мере.
	Директор, стручна служба, тимови
	Квартално
	Постоје анализе и документоване корективне мере.
	Планови; записници; извештаји; табеле праћења.
	Актив за РПШ, Тим за квалитет
	Квартално и годишње

	Хоризонтално учење
	Организовати угледне часове, колегијално посматрање и размену добре праксе.
	Наставници, стручна већа
	Најмање једном у полугодишту
	Реализоване размене и примери добре праксе.
	Записници; припреме; материјали; анкета учесника.
	Стручна већа, психолог
	Полугодишње

	Праћење стручног усавршавања
	Самовредновање компетенција, лични планови и праћење примене стечених знања.
	Директор, психолог, наставници
	Једном годишње и континуирано
	Запослени имају планове и примењују нова знања.
	Упитник; лични планови; извештаји; увид у примену.
	Директор, психолог
	Јун сваке године

	Подстицати наставнике на напредовање у звањима и професионални развој
	Редовно подсећање и информисање о могућностима и бенифитима
	Директор школе,психолог.секретар

Тим за професионални развој
	Континирано
	Пораст броја наставника у звању
	Документација која прати процедуре
	Тим за професионални развој
	Децембар/Јун сваке године


Приоритетна област: 5. Образовна постигнућа ученика

Развојни циљ: Одржавање и унапређивање образовних постигнућа

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Анализа постигнућа
	Квартално анализирати успех и планирати мере за ученике са тешкоћама и високим постигнућима.
	Наставници, стручна већа, психолог
	Квартално
	Одржан или унапређен ниво постигнућа; повећан број ученика са високим постигнућима.
	Анализе успеха; тестови; извештаји.
	Стручна већа, психолог, директор
	Квартално и годишње

	Припрема за завршни испит
	Пробна тестирања, анализа резултата и циљана припрема.
	Предметни наставници, психолог
	Током школске године
	Видљив напредак између пробних тестирања и адекватна постигнућа на завршном испиту.
	Резултати тестирања; анализе; извештаји.
	Предметни наставници, Тим за квалитет
	После сваког тестирања и на крају године

	Подстицати ученике на учешће у такмичењима, истраживачком и пројектном раду.
	Редовно информисање ученика о могућностима укључивања и бенифитима који из тога произилазе
	Предметни наставници,психолог, директор школе
	Током школске године
	Већи број укључених ученика/број укључених ученика се не смањује
	Извештаји са такмичења, извештаји о реализацији и укључивање ученика у пројекте/истраживачке радове
	Психолог.Тим за квалитет
	Јун 


Приоритетна област: 6. Подршка ученицима

Развојни циљ: Одржавање и даље унапређивање система подршке ученицима

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Индивидуална подршка
	Идентификовати потребе, планирати индивидуализацију/ИОП и пратити ефекте.
	Психолог, наставници, ИО тим
	Континуирано
	Мере подршке су документоване и прати се напредак.
	Планови подршке; ИОП; белешке; анализе постигнућа.
	ИО тим, психолог, директор
	Полугодишње

	Сарадња са родитељима
	Радионице, разговори, дани отворених врата и заједничке активности.
	Одељењске старешине, психолог
	Током године
	Повећано учешће родитеља и реализоване заједничке активности.
	Записници; анкета родитеља; извештаји.
	Тим за квалитет, директор
	На крају школске године

	Развијати професионалну оријентацију и упознавање ученика са светом рада.
	Радионице, спровођење  програма ПО
	Одељењске старешине, психолог
	Током године
	Задовољство ученика, лакше доношење одлуке о избору будуће школе
	Припреме.материјали са радионица, упитници,фотографије
	Тим за квалитет, директор
	На крају школске године


Приоритетна област: 7. Етос и безбедност

Развојни циљ: Развијање безбедног, подстицајног и инклузивног окружења

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Превенција насиља
	Радионице и активности о ненасилној комуникацији, толеранцији, различитостима и безбедности.
	Тим за заштиту, психолог, одељењске старешине
	Континуирано
	Реализоване планиране активности и позитивни показатељи школске климе.
	Извештаји; анкете; записници; евиденција случајева.
	Тим за заштиту, психолог, директор
	Полугодишње и годишње

	Ученичка партиципација
	Укључивати ученике у предлагање и евалуацију активности школе.
	Ученички парламент, наставници
	Најмање две активности годишње
	Документовани предлози ученика и реализован део предлога.
	Записници парламента; анкете; извештаји.
	Тим за етос, Тим за квалитет
	На крају школске године


Приоритетна област: 8. Организација и ресурси

Развојни циљ: Ефикасније управљање ресурсима и развијање сарадње са окружењем

	Задатак
	Активности
	Носиоци активности
	Време реализације
	Критеријуми успеха
	Инструменти евалуације
	Носиоци евалуације
	Време евалуације

	Коришћење ресурса
	Анализирати употребу ИКТ и других ресурса и планирати обнову према приоритетима.
	Директор, наставници, стручна већа
	Континуирано; годишња анализа
	Ресурси се користе у складу са потребама наставе и постоји план приоритета.
	Попис опреме; анкета наставника; извештаји.
	Директор, Тим за квалитет
	Једном годишње

	Сарадња и умрежавање
	Размена искустава са школама и установама; учешће у пројектима и мрежама.
	Директор, наставници, пројектни тим
	2026–2030.
	Најмање једна активност сарадње/умрежавања годишње.
	Извештаји; пројектна документација; портфолио.
	Директор, Актив за РПШ, Тим за квалитет
	Годишње


10.МЕРЕ

Мере  унапређивања образовно – васпитног рада на основу анализе резултата ученика на завршном испиту

Планирани начини односно активности којима школа жели да унапреди О-В рад на основу анализе постигнућа ученика уграђене су у постојећи акциони план односно развојне циљеве школе.
Мере односно активности које ће школа предузимати су следеће:

-Анализа успеха на Одељенским већима и Наставничком већу

-Анализа успеха постигнућа ученика на Завршном испиту

-Наставничко веће предлаже начине рада за следећу годину на основу анализе резултата ЗИ од претходне године

-Иницијално тестирање ученика и предлагање мера на основу анализе резултата

-Редовно одржавање допунске и додатне наставе

-Израда распореда припремне наставе за ЗИ у првом полугодишту
-Почетак припремне наставе од октобра текуће године

-Одржавање родитељског састанка са циљем информисања родитеља о структури ЗИ, одговорности наставника и ученика, озбиљност и тежину испита, значај присуства ученика припремној настави
-Пробни Завршни испит са циљем упознавања ученика са начином и процедурама ЗИ

-Припрема и реализација редовних  часова конципираним по нивоима односно базираним на стандардима постигнућа

-У оквиру предмата који се полажу на ЗИ, наставници редовно тестирају ученике тестовима који садрже задатке и питања са претходних ЗИ, по нивоима

Мере за унапређивање доступности одговарајућих облика подршке и разумних прилагођавања  квалитета образовања за ученике којима је потребна додатна подршка

Планиране мере базиране су пре свега на примени Програма Инклузивног образовања, а подразумевају следеће:
-Формирање ИО тима

-Израда плана и програма рада

-Идентификовање ученика којима је потребна додатна подршка

-Израда ИОП-а

-Већа индивидуализација рада са свим ученицима којима је потребна додатна подршка

-Креирање и редовно ажурирање базе ученика из осетљивих група

-Континуирана сарадња са родитељима

-Сарадња са Интерресорном комисијом и другим институцијама у области заштите и подршке ученицима односно породици

-Редовно вредновање постигнутих резултата ученика који иду по ИОП-у или којима је потребна додатна подршка и преузимање мера у складу са добијеним резултатима

     Мере превенције насиља и повећања сарадње међу ученицима, наставницима и родитељима
Програмом заштите ученика од насиља,злостављања и занемаривања, као и Протоколом о поступању установе у случајевима насиља прописани су начини реаговања у случајевима насиља и превентивне мере које се предузимају на нивоу установе.Такође, школским Програмом предвиђене су улоге, обавезе и одговорности свих актера школског живота, укључујући и родитеља. Мере односно активности на нивоу установе се могу класификовати на следећи начин:
-Формирање Тима, доношење Плана и Програма рада

-Упознавање са Програмом рада  Наставничког већа, Савета родитеља,Школског одбора и других интересних група
-Упознавање ученика са Програмом, превентивним активностима и задужењима ученика
-Упознавање родитеља са Програмом, превентивним и интервентним активностима,задужењима и обавезама родитеља

-Доношење одељенских правила понашања

-Формирање Вршњачког тима и Ученичког парламента

-Организација планираних акција и активности у циљу превенције насиља (радионице, дружења, спортски сусрети, ваннаставне активности, посете,излети и сл.)

-Одржавање општих родитељских састанака,предавања и трибина за родитеља
-Дани отворених врата;пријем родитеља

-Сарадња са другим институцијама

-Организација предавања и посета других институција за ученике и родитеља

-Доследна примена Програма и протокола, евидентирање и анализирање насиља и ефеката предузетих мера

-Редовно дежурство наставника и помоћног особља

-Обезбеђивање појачаног  видео надзора

-Предузимање других мера у циљу превенције и безбедности ученика (Пожар,поплаве и сл.)
     Мере превенције осипања ученика
Село Алекса Шантић спада у средину у којој је у последњој деценији пре свега због економских и социјалних прилика дошло до значајног смањења броја становника. Због неведеног дошло је и до озбиљног смањења деце уписане у школу.Географско положај,као и економске прилике не иду у прилог школи. Иако у школи ради квалитетан кадар и настава се такође квалитетно одвија у релативно опремљеним условима , мали број родитеља се одлучује на упис детета у школу из разлога путовања. Без обзира на наведено школа предузима и будуће ће предузимати следеће мере у циљу превенције осипања ученика: 

-Квалитетан наставни кадар који се стручно усавршава и примењује иновативне методе рада са ученицима (НТЦ настава, кооперативна и интерактивна настава)

-Образовање по мери и могућностима детета (ИОП 1,2,3, индивидуализација...)

-Увођење нових ваннаставних активности

-Организација приредби,манифестација,Пријема првака и сл. 

-Обезбеђивање безбедности ученика;правовремено реаговање у случајевима насиља

-Промоција ученичких и наставничких постигнућа

-Промоција рада школе у медијима

-Сарадња са другим школама и институцијама из окружења
      План припрема за Завршни испит
Предметни наставници имају задатак да током целог школовања раде на постизању предвиђених исхода односно стандарда постигнућа. У складу са анализама ЗИ од претходне школске године и анализом постигнућа ученика осмог разреда из предмета који се полажу на ЗИ предузимају се следеће мере:

-Израда распореда припремне наставе у септембру текуће године

-Почетак извођења припремне наставе од октобра текуће године

-Евидентирање похађања припремне наставе и предузимање мера уколико ученици нередовно похађају овај облик рада (саветодавни рад, разговор са родитељима и сл.)

-Иницијална тестирања ученика, анализа и појачавање рада у областима на којима су ученици показали слабије резултате кроз редован,допунски и додатни рад
-Спровођење пробних тестирања задацима конципираним на основу стандарда постигнућа (задаци са претходних ЗИ)

-Родитељски састанак на коме се износе све битне информације везане за ЗИ

-Интензивна припрема настава у трајању од по 10 часова у јуну по предметима који се полазу на ЗИ
-Примена процедура прописаних од стране Министарства просвете, формирање школских комисија, омогућавање равноправног укључивања свих ученика на полагање ЗИ (ИОП,Ромска популација), формирање базе података ученика који полажу ЗИ

      План укључивања школе у националне и међународне развојне пројекте
Школа је тренутно укључена у реализацију пројеката „Сигурн и безбедно кроз детињство“ иницираним од стране Министарства просвете,науке и технолошког развоја.Школа и даље ради по програму пристеклом пројектима“Професионална оријентација на прелазу у средњу школу“ и „Трговина људима“. У циљу ширења односно укључивања у националне и међународне пројекте у плану су следеће активности:

-Интезивирање рада пројектног тима
- Праћење конкурса и писање пројеката.

- Проналажење партнера за развојне пројекте.

- Партнерство са невладиним организацијама у аплицирању и раду на пројектима
-Укључивање у ERAZMUS +  
-Реализација Темпус пројекта

План стручног усавршавања наставника, стручних сарадника и директора

Стручно усавршавање планира се у складу са приоритетима образовања и васпитања деце, а на основу сагледавања нивоа  развијености свих компетенција  за професију наставника.

Потребе и приоритете установа  планира  на основу исказаних личних планова професионалног развоја,  резултата самовредновања и  вредновања рада Школе,извештаја о остварености стандарда постигнућа. Годишњи план Стручног усавршавања установе  саставни је део Годишњег плана рада школе, а активности су импленетиране у области 6.
- Самовредновање компетенција наставника

-Израда личног плана професионалног развоја наставника

-Израда плана рада за СУ у установи 

-Израда  плана рада за СУ  ван установе 

-Израда Плана реализације угледних часова за школску годину

-Стручно усавршавање у установи – посета угледним часовима

-Реализација СУ ван установе на основу Плана стручног усавршавања 

-Праћење примене стечених знања

-Извештавање о примени стечених знања

  Мере за увођење иновативних метода наставе, учења и оцењивања ученика

Током протеклих година већи део наставника прошао је обуку за дигиталну учионицу,исходе и примену ИКТ-а у образовању. 
Развојним планом планиране су следеће мере:

-Праћење часова и предлагање мера за осавремењавање наставе од стране директор школе,психолога и Тима за колегијално посматрање наставе
-Усаглашавање критеријума оцењивања ученика

- Примена наученог са семинара када наставник примењује нове методе наставе, учења и оцењивања 

   План напредовања и стицања звања наставника и стручних сарадника
Наставник, васпитач или стручни сарадник у току професионалног развоја може да напредује стицањем звања: педагошки саветник, самостални педагошки саветник, виши педагошки саветник и високи педагошки саветник.  Звања се стичу поступно. Задатак установе је да континуирано прати професионални  развој и обезбеди све услове даљег напредовања. Напредовање и стицање звања наставника,васитача и с.сарадника прописано је Правилником о стицању звања те ће школа у случају заинтересованих запослених поштовати одредбе Правилника. Мере које школа предузима и планира у будућем раду :

-Вођење евиденције о стручном усавршавању запослених (директор и Педагошки колегијум)

- Анализа интересовања напредовања и заинтересованих запослених,упознавање са Правилником и траженим захтевима

-Пружање подршке запосленима који имају услове или су близу да их испуне

- Израда плана активности у вези са напредовањем и стицањем звања
-  Аплицирање за звање.
План укључивања родитеља, односно старатеља у рад школе
Школа континуирано укључује родитеље у рад школе. У школи функционише Савет родитеља.Тимови и Активи су формирани тако да су у њих укључени и представници родитеља. Сарадња са родитељима одвија се и планирана је и за наредни период кроз следеће активности:
- Индивидуални разговори
- Родитељски састанци

-Општи родитељски састанци,предавања и трибине

-Индивидуални и саветодавни разговори са психологом

-Дани отворениих врата

-Савет родитеља

-Школски одбор 

-Укључивање родитеља у својству предавача везаних за представљање занимања

-Манифестацијеи приредбе ученика

-Организација заједничких посета,излета и сл. ученика,наставника и родитеља 
 План сарадње и умрежавања са другим школама и установама
 Школа континуирано сарађује са актерима из локалне заједнице, као што су:

-МУП (прадавања ученицима и родитељима;интервентне активности)

-Центар за социјални рад, Интерресорна комисија (социјална,породична,економска и друга питања)
-Културни центар „Лаза Костић“ из Сомбора, Сомборско народно позориште, Биоскоп,Галерија „Милан Коњевић“,Градска библиотека „Карло Бјелицки“...(културна сарадња)
-Дом здравља, сеоска амбуланта (редовни систематски и стоматолошки прегледи ученика)

-Национална служба за запошљавање (кадровска питања)

-Школска управа, Одељење за образовање (образовна питања)

-ПУ“Вера Гуцоња“, огранак у А.Шантићу (организација заједничких манифестација;упис првака)

-Црвени крст Сомбор (предавања;социјална помоћ ученицима)

-Месна заједница

-Основне школе из окружења (размене искуства, семинари,заједничке активности)

-Огранак Солунских добровољаца из А.Шантића

- и други . 

У наредном периоду школа планира продубљивање сарадње на свим нивоима праћењем дешавања у локалној заједници и укључивањем у реализацију активности локалне самоуправе нарочито о питањима значајним за развој школе.
У плану је обнова сарадње са школом из Македоније, као и умрежавање са другим школама из окружења пројектним планирањима. 

11.МЕРИЛА ЗА ПРАЋЕЊЕ ОСТВАРИВАЊА РАЗВОЈНОГ ПЛАНА
Праћење Развојног плана спроводи се континуирано у периоду 2026–2030. године. За сваки развојни циљ прате се реализација активности, оствареност критеријума успешности, ефекти на квалитет рада и потреба за корективним мерама.
	Динамика
	Шта се прати
	Начини/извори
	Носиоци

	Континуирано
	Реализација планираних активности
	Планови, припреме, записници, извештаји, портфолио
	Носиоци активности

	Квартално
	Постигнућа ученика и реализација мера подршке
	Анализе постигнућа, допунска/додатна настава, извештаји тимова
	Наставници, стручна служба, стручна већа

	Полугодишње
	Квалитет наставе и учења
	Посете часовима, припреме, анкете, колегијално посматрање
	Директор, психолог, тимови

	Годишње
	Оствареност развојних циљева и ефекти
	Годишњи извештаји, самовредновање, анкете, анализе
	Актив за развојно планирање

	2029/2030
	Завршна евалуација плана
	Завршна анализа индикатора и ново самовредновање
	Актив за развојно планирање, Наставничко веће


Овај Развојни план школе  усвојио је Школски одбор на својој седници одржаној  14.9.2026. године.
У Алекса Шантићу, 14.9.2026.године

Председник Школског одбора                                                                          Директор школе

........................................                                      М.П.                                   .....................................

 Татјана Мандић                                                                                                 Драгана Вујошевић

Желимо школу мотивисаних ученика и наставника   за постизање бољих резултата рада.


Бићемо школа у којој је дете ученик – сарадник,


и у којој  ће се неговати квалитетна настава и радна дисциплина.


Бићемо школа у коју се иде са радошћу.











Мисија наше школе је да квалитетно образујемо   и васпитавамо ученике,


подстичемо лични развој      


                 ученика и наставника уз неговање односа    заснованих на међусобном 


уважавању и поштовању.

